open-index/open-wikipedia-markdown huggingface dataset:
कृष्णा सोबती

**कृष्णा सोबती** (18 फरवरी 1925 – 25 जनवरी 2019) एगो भारतीय लेखिका रहली। हिंदीमें साहित्य रचना करे वाली सोबती मुख्य रूप से कथा लेखन (फिक्शन) आ निबंध लेखन खाती जानल जाली। इनके उपन्यास *जिंदगीनामा* खाती 1980 में साहित्य अकादमी सम्मान मिलल रहे आ बाद में साहित्य अकादमी के फेलोशिप (1996) भी मिलल। एकरे अलावा कई गो अन्य सम्मान मिल चुकल बाने आ इनके सभसे परसिद्ध उपन्यास *मित्रो मरजानी* हवे। सोबती के 2017 के ज्ञानपीठ सम्मान दिहल गइल।

25 जनवरी 2019 के सोबती के निधन भ गइल।

## रचना-संसार
### अनुबाद
कृष्णा सोबती के कई रचना सभ के अंग्रेजी में अनुबाद भइल बा:
* *To hell with you Mitro! (*मित्रो मरजानी*)*
* *Memory's Daughter (*डार से बिछुरी*)*
* *Listen Girl (*ऐ लड़की*)*
* *ज़िंदगीनामा - ज़िंदा रुख़ (उर्दू)* (एही  नाँव से हिंदी शीर्षक से)
* *The Heart Has Its Reasons (*दिलो-दानिश*)*

### उपन्यास
* *ज़िंदगीनामा*
* *मित्रो मरजानी*
* *डार से बिछुरी*
* *सूरजमुखी अँधेरे के*
* *दिलोदानिश*
* *यारों के यार*
* *समय सरगम*
* *ऐ लड़की*

### कहानी
* *नफ़ीसा*
* *सिक्का बदल गया*
* *बादलों के घेरे*
* *बचपन*

## संदर्भ

श्रेणी:1925 में जनम
श्रेणी:2019 में निधन
श्रेणी:हिंदी-भाषा के उपन्यासकार
श्रेणी:हिंदी-भाषा के कहानीकार
यूरेथ्रा

***यूरेथ्रा*** () भा **पेसाबमारग** मनुष्य आ अन्य *प्राइमेट* जानवर सभ के शरीररचना में एगो नली नियर अंग होला जे पेसाब एकट्ठा होखे वाला *ब्लाडर* से पेसाबछेद तक ले जुड़ल होला। मनुष्य में, पुरुष लोग में ई लिंग के भीतर से हो के गुजरे ला जबकि औरत सभ में योनी के ऊपर अलग नली आ छेद के रूप में मौजूद होला।

*यूरेथ्रा* में इन्फेक्शन से होखे वाली सबसे प्रमुख बेमारी *डायसूरिया* (Dysuria) कहाला जेह में पेसाब करत समय रोगी के दर्द महसूस होला। एकरे अलावा, किडनी में पथरी (या पथरी के टुकड़ा) पेसाब के रस्ता से बाहर निकलत समय *यूरेथ्रा* में भारी दर्द के कारण बन सके लें। एह अंग में होखे वाला कैंसर के यूरेथ्रा कैंसर कहल जाला।
विदेह

**विदेह** एगो प्राचीन राज्य रहे। वर्तमान में भारत के बिहार राज्य के उत्तरी हिस्सा आ एकरे से सटल नेपाल के हिस्सा, जे आज मिथिला क्षेत्र के नाँव से जानल जाला, एह प्राचीन राज के बिस्तार वाला इलाका हऽ।

## संदर्भ

श्रेणी:प्राचीन भारत
ब्रिटिश साम्राज्य

**ब्रिटिश साम्राज्य** में अइसन सगरी राज्य, अधिराज्य *(डोमिनियन स्टेट)*, उपनिवेश *(कॉलोनी)*, निर्भर राज्यक्षेत्र, *प्रोटेक्टरेट* आ *मैंडेट* शामिल रहलें जे कबो न कबो, वर्तमान यूनाइटेड किंगडम भा एकरे पहिले के राज्य सभ के अधीन रहलें। अपना चरम बिस्तार के काल में ई इतिहास में भइल अबतक ले के सबसे बड़हन साम्राज्य रहल।

श्रेणी:बिस्व इतिहास
रूसी साम्राज्य

**रूसी साम्राज्य** 1721 से ले के रूस के गणतंत्र घोषित होखे तक ले अस्तित्व में रहल। दुनिया के इतिहास में अबतक ले भइल सगरी बड़हन साम्राज्य सभ में एकरा ले बड़ साम्राज्य खाली दू गो भइल बाने ब्रिटिश साम्राज्य आ मंगोल साम्राज्य। एकरे बाद रूसी गणराज्य कुछ दिन ले रहल आ बाद में एही के राज्यक्षेत्र पर सोवियत यूनियन स्थापित भइल।

एकर बिस्तार तीन गो महादीप सभ पर रहल आ 1812–1814 में नेपोलियन के बिस्व बिजय के अभियान के रोके में महत्वपूर्ण भूमिका रहल।

श्रेणी:बिस्व इतिहास
भारत में भ्रष्टाचार

**भारत में भ्रष्टाचार** एगो प्रमुख मुद्दा आ समस्या बा जेकरे कारण भारत के अर्थब्यवस्था पर खराब परभाव आ केंद्र, राज्य आ लोकल स्तर पर सरकारी एजेंसी सभ के बिस्वसनीयता में कमी देखे में आवे ला। एकरे कारण खाली अइसन ना बा कि भारत के अर्थब्यवस्था नया ऊंचाई पर पहुंचे में बिफल हो रहल होखे बलुक भारी पैमाना पर भ्रष्टाचार से भारत के बिकास भी बुरा तरीका से परभावित हो रहल बा।

एगो अंतरराष्ट्रीय संस्था *ट्रांसपैरेंसी इंटरनेशनल* द्वारा साल 2005 में कइल गइल अध्ययन में दर्ज कइल गइल कि 92%से ज्यादा भारतीय लोग कबो-न-कबो दफ्तर सभ में काम करावे खाती घूस दिहले बा। एही संस्था के साल 2008 में कइल अध्ययन में ई बात सोझा आइल कि लगभग 50% लोग के खुद अपना हाथे घूस देवे के अनुभव बा।

भ्रष्टाचार के लोग केतना महसूस क रहल बा ओकरे आधार पर रैंक दे के बनावल जाए वाली लिस्ट *करप्शन परसेप्शन इंडेक्स* में साल 2016 में भारत बिस्व के 176 देसन के लिस्ट में 79वाँ जगह पर रहल।

## संदर्भ

श्रेणी:भारतीय समाज
श्रेणी:भारत में भ्रष्टाचार
भारत में गरीबी

**भारत में गरीबी** एगो बहुत प्रमुख मुद्दा आ समस्या बा; जहाँ भारत तेजी से आर्थिकी बढ़ती करे वाला अर्थब्यवस्था बा आ मुख्य रूप से उपभोग आधारित अर्थब्यवस्था बा, देस खाती गरीबी सभसे प्रमुख समस्या सभ में से एक बा। बिस्व बैंक साल 2014 के मई महीना में नया गरीबी रेखा के पैमाना घोषित कइलस; एह पैमाना के हिसाब से देखल जाय तब पूरा दुनिया में 872.3 मिलियन लोग गरीबी रेखा के नीचे बा जेह में खाली भारते में 179.6 मिलियन (सतरह करोड़ छानबे लाख) लोग बाटे।

## संदर्भ

श्रेणी:भारतीय समाज
श्रेणी:भारतीय अर्थब्यवस्था
भारत में अपराध

300px|thumb|औरतन के खिलाफ अपराध के राज्यवार स्थिति
**भारत में अपराध** बिबिध रूप में मौजूद बा। छोट-मोट चोरी, पाकेटमारी आ ठगी से ले के हत्या आ बलात्कार नियर गम्हीर अपराध; तस्करी आ ड्रग्स के धंधा नियर संगठित अपराध, औरतन के खिलाफ बिबिध तरह के अपराध; जंगली जीव सभ के हत्या आ इनहन के अंग के गैरकानूनी ब्यापार; बिबिध तरीका के भ्रष्टाचार; आ सभसे नया, साइबर अपराध एह अपराधन के प्रमुख रूप बा। समय के साथ अपराध के संख्या में भी राष्ट्रीय स्तर पर अलगा-अलगा पैटर्न देखे के मिले ला आ जगह भा क्षेत्र के अनुसार भी अइसने स्थिति बा।

## इहो देखल जाय
* भारत में साइबर अपराध

श्रेणी:भारतीय समाज
पाम्पेस

**पाम्पेस** नीदरलैंड देस के उत्तरी हालैंड प्रांत (प्रोविंस) में, इज़मीर के खाड़ी में मौजूद एगो मनुष्य के बनावल दीप बाटे। छिछला समुंदरी इलाका में, एमस्टर्डम के सुरक्षा खाती बनावल गइल तोपखाना सभ के लाइन में से इहो एगो तोपखाना हवे। एह पूरा तोपखाना सभ के 42 गो किलेबंदी सभ के यूनेस्को बिस्व धरोहर में सामिल कइल गइल बा।

वर्तमान में ई दीप एगो नगर पालिका गूईस मेरेन के हिस्सा के रूप में शासित बा आ आम पर्यटक लोग के आवाजाही खाती खुलल रहे ला।

## निर्मान

## संदर्भ

श्रेणी:नीदरलैंड
आगरा मंडल

**आगरा मंडल** भारतीय राज्य उत्तर प्रदेश के एगो मंडल बा। उत्तर प्रदेश के पच्छिमी हिस्सा में ई सभसे दक्खिनी मंडल हवे आ राजस्थान आ मध्य प्रदेश राज्यन के साथ सीमा बनावे ला।

वर्तमान में एह मंडल में शामिल जिला बाने:

* आगरा जिला
* फिरोजाबाद जिला
* मैनपुरी जिला
* मथुरा जिला

## संदर्भ


श्रेणी:उत्तर प्रदेश के मंडल
साइबरक्राइम

**साइबर अपराध** (; उच्चारण: साइबरक्राइम) अइसन अपराध हवें जिनहन में कंप्यूटर आ नेटवर्क के इस्तेमाल से कौनों गैर-कानूनी काम कइल जाला।


श्रेणी:अपराध
भारत में साइबर अपराध

**भारत में [[साइबर अपराध]]** में तेजी से बढ़ती देखल गइल बा। *नेशनल क्राइम रेकार्ड्स ब्यूरो (एनसीआरबी)* के 2016 में जारी रपट के मोताबिक साल 2015 में कुल 11,592 गो मामिला साइबरक्राइम के रूप में दर्ज कइल गइल। हाल में भारतीय कंप्यूटर इमरजेंसी रिस्पांस टीम (CERT-in) के हवाला से खबर आइल कि साल 2017 के दौरान जनवरी से जून तक के बीचा में 27,482 मामिला साइबर अपराध के दर्ज कइल गइल; साल 2016 में अइसन अपराध के घटना सभ के औसत हर 12 मिनट पर एक रहल जे साल 2017 में बढ़ के 10 मिनट पर एक अपराध हो गइल।

भारत में साइबर अपराध से निपटे खाती साल 2000 में *इन्फार्मेशन टेक्नालॉजी एक्ट, 2000* पास कइल गइल। वर्तमान में भारत-अमेरिका के आतंकवाद के खिलाफ वार्ता सभ में एक पहलू साइबर अपराध भी बाटे।

## संदर्भ

## बाहरी कड़ी
* इंडिया साइबरक्राइम सेंटर (ऑफिशियल वेबसाइट)
* cyberlawsindia.net 

श्रेणी:भारत में अपराध
श्रेणी:साइबरक्राइम
रामचरितमानस

***रामचरितमानस*** अवधी में लिखल एगो महाकाव्य आ धार्मिक ग्रंथ हवे, एकर रचयिता तुलसीदास (c.1532–1623) हवें आ ई भारतीय भक्ति साहित्य के सभसे प्रमुख रचना सभ में से एक मानल जाला; भारतीय संस्कृति पर परभाव छोड़े वाला रचना सभ में भी एकर स्थान प्रमुख बा। *राम-चरित-मानस* के शाब्दिक अरथ हवे "श्री राम के चरित यानि उनके द्वारा कइल गइल आचरण के सरोवर भा झील"। एकरा के **तुलसी रामायण** भी कहल जाला।

रामचरितमानस के बिसय हिंदू देवता राम के जीवन के कथा के बिबरन हवे जेह में राम के जनम से ले के बियाह, बन जाए आ सीता के हरण अउरी रावण से जुद्ध आ बिजय के कथा सात हिस्सा (कांड) में में बिभाजित क के लिखल गइल बा। मूल रूप में रामकथा के बिबरन देवे वाला एह ग्रंथ में अउरी कई गो कथा भी समाहित बाड़ी स।

साहित्यिक रचना के रूप में ई महाकाव्य खाली हिंदी साहित्य आ भारतीय साहित्य के ना बलुक बिस्व साहित्य के श्रेष्ठ रचना सभ में गिनल जाला। रचयिता तुलसीदास के सबसे बेहतरीन रचना मानल जाला आ बाद के हिंदी साहित्य आ भारतीय साहित्य पर एकर परभाव महत्व के चीज बा। धार्मिक ग्रंथ के रूप में एकर पाठ भगवान राम के पूजा खाती कइल जाला। लगभग पूरा उत्तरी भारत में *मानसपाठ* भा *अखंड रामायण पाठ* के नाँव से प्रचलित पूजा में एह ग्रंथ के लगातार बिना बेवधान के पाठ कइल जाला आ अंत में हवन वगैरह कइल जाला; पूरा अनुष्ठान में लगभग चउबिस घंटा के समय लागे ला। एकरे अलावा महीना भर में (मासपारायण) भा नौ दिन में (नवाह्न पारायण) पाठ भी कइल जाला। एकरे एक ठो हिस्सा सुंदरकांड के अलग से पाठ भी कइल जाला आ ई राम के भक्त आ हिंदू धर्म में एगो प्रमुख देवता हनुमान के खुस करे खाती कइल जाए वाली पूजा के रूप में कइल जाला। 

## परिचय

तुलसीदास एह काब्य के रचना अजोध्या में विक्रम संवत 1631 (1574 CE) में शुरू कइलें।  रचना शुरू करे के तिथी एही काब्य में बर्णित बाटे, चइत महीना के नउमी तिथी जे राम के जनम दिन मानल जाला। *रामचरितमानस* रचना अजोध्या, बनारस आ चित्रकूट में भइल। भारत ओह समय अकबर के शासन (1556-1605 CE) में रहल। एह तरीका से तुलसीदास शेक्सपियर के समकालीन ठहरे लें।

## नोट


## संदर्भ

श्रेणी:राम
श्रेणी:हिंदू ग्रंथ
श्रेणी:तुलसीदास
श्रेणी:हिंदी कबितई संकलन
हिंदी साहित्य

अपना सभसे ब्यापक रूप में, **हिंदी साहित्य** में, खड़ी बोली के मानकीकरण से बनल वर्तमान हिंदी भाषा, आ उत्तरी भारत के मैदानी इलाका के बिसाल हिस्सा में बोलल जाए वाली कई बोली सभ में लिखल गइल साहित्य के सामिल कइल जाला। कई बिद्वान लोग सातवीं सदी ईसवी के दौर में अपभ्रंश में रचल गइल साहित्य के भी हिंदी साहित्य में सामिल करे ला, आ एकरा के पुरानी हिंदी कहे ला, हालाँकि एह बारे में कौनों एकमत नइखे।

हिंदी साहित्य के काल बिभाजन चार हिस्सा में कइल जाला: (1) वीरगाथा काल, (2) भक्ति काल, (3) रीतिकाल आ (4) आधुनिक काल अउरी उत्तर आधुनिक काल।

कम से कम आधुनिक काल से पहिले के काल सभ में उत्तरी भारत के बिचला हिस्सा में बोलल जाए वाली बोली सभ में रचल गइल सगरी साहित्य के हिंदी साहित्य में रक्खल जाला। एह बोली सभ में ब्रज, अवधी, बुंदेली, कन्नौजी, खड़ी बोली, मारवाड़ी, भोजपुरी, मैथिली, मगही, अंगिका बज्जिका आ छत्तीसगढ़ी सामिल बाड़ी स। हलाँकि, बीसवीं सदी के बाद के हिंदी साहित्य में खाली हिंदीभाषा के रचना सभ के सामिल कइल जाला।

## टीका टिप्पणी


## फुटनोट

## स्रोत ग्रंथ

* 
* 
* 
* 
* 


श्रेणी:भाषा अनुसार साहित्य
श्रेणी:भारतीय साहित्य
भारतीय साहित्य

**भारतीय साहित्य**, प्राचीन काल से 1947 में ब्रिटिश राज के अंत तक ले भारतीय उपमहादीप में बोलल जाए वाली बिबिध भाषा सभ में रचल गइल साहित्य, आ 1947 में आजादी के बाद भारत में रचल गइल साहित्य हवे। सभसे प्राचीन साहित्य के रूप में वैदिक साहित्य आ दक्खिन भारत में रचल गइल संगम साहित्य गिनल जालें। बाद में लौकिक संस्कृत साहित्य आ अउरी बाकी क्लासिकल भाषा सभ में भइल साहित्य रचना; प्राकृत, पाली आ अपभ्रंश साहित्य; अपभ्रंश काल के बाद बिकसित भइल बिबिध भाषा आ बोली सभ के लिखित भा वाचिक साहित्य आ आधुनिक दक्षिण भारतीय भाषा सभ के साहित्य; बीसवीं सदी के बाद अंग्रेजी में लिखल गइल साहित्य आ आजादी के बाद के भारत में बिबिध भाषा सभ में लिखल गइल साहित्य सामिल बा। वर्तमान में भारत में 22 गो भाषा सभ के आधिकारिक रूप से भाषा मानल जाला।


श्रेणी:भारतीय संस्कृति
श्रेणी:साहित्य
भारतीय अंग्रेजी साहित्य

**भारतीय अंग्रेजी साहित्य**, बीसवीं सदी के सुरूआत के दौर से ले के 1947 में आजादी तक ले भारतीय उपमहादीप में आ 1947 के बाद से भारत में, अंग्रेजी भाषा में रचल गइल साहित्य हवे। सुरुआती लेखक लोग में माइकल मधुसूदन दत्त, आर के नारायणन, मुल्कराज आनंद नियर लोग गिनल जाला।

बहुधा एकरा के ***इंडो-एंग्लिकन*** साहित्य भी कहल जाला (एह शब्द के *एंग्लो-इंडियन* से अलग बूझल जाय)।

अंग्रेजी
श्रेणी:अंग्रेजी साहित्य
अकाल

**अकाल** (; उच्चारण: फैमाइन) अइसन हालत हवे जेह दौरान कौनों क्षेत्र में खाना के भारी कमी हो जाला; एकर कारन प्राकृतिक हो सके ला, फसल के खराब हो जाए से, इलाका में जनसंख्या के असंतुलन हो जाए से, आर्थिक आफत के स्थिति पैदा होखे से, जुद्ध के कारन या फिर सरकारी नीति के दुष्प्रभाव के कारण अइसन स्थिति पैदा हो सके ला। अकाल से भारी संख्या में मौत हो सके ला ब्यापक पैमाना पर कुपोषण के स्थिति पैदा हो सके ले।

## इहो देखल जाय
* भारत में अकाल
* भारत में अकाल, 1896-97

## संदर्भ

श्रेणी:अकाल
श्रेणी:समाज
श्रेणी:जनसंख्या
गिनी गुणांक

220px|thumb|गिनी गुणांक के ग्राफ पर निरूपण
अर्थशास्त्र में **गिनी गुणांक** भा **गिनी कोफिशिएंट** () सांख्यिकीय बिचरणशीलता के एगो माप हवे। ई आय में बिसमता के ब्यक्त करे वाला माप हवे। एकर ईजाद इटली के सांख्यिकीबिद कोरादो गिनी (Corrado Gini) द्वारा 1912 में कइल गइल रहे।

गिनी गुणांक, लारेंज कर्व पर आधारित माप हवे। चित्र में 45 डिग्री के लाइन एकदम समान बितरण देखावे ले आ अगर आय के बितरण देखावे वाला लारेंज कर्व एकरे से अलग होखे तब गिनी गुणांक के गणना 45 डिग्री के रेखा आ लारेन्ज कर्व के बीच के एरिया आ 45 डिग्री के नीचे वाला कुल एरिया के बीचा के अनुपात के बतावे ला; एकर गणना G = A/(A + B) के रूप में होखे ले।

गिनी गुणांक के मान **1** होखले के मतलब होला आय भा संपति के बितरण में सभसे ढेर बिसमता बा।

श्रेणी:अर्थशास्त्र शब्दावली
आर्यभट

**आर्यभट** (476–550 CE) प्राचीन भारतीय गणितज्ञ आ ज्योतिषी रहलें। बिहार के वर्तमान राजधानी पटना के लगे इनके जनम अस्थान कुसुमपुर नाँव के जगह रहल। सुरुआती जुग के महान गणितज्ञ आ ज्योतिषी (खगोलशास्त्री) के रूप में इनके परतिष्ठा बाटे।

आर्यभट्ट के रचना *[[आर्यभटीयम्]]* आ *आर्यसिद्धांत* हवें।

## संदर्भ
दुसरा आर्यभट

**आर्यभट** (c. 920 – c. 1000) प्राचीन भारत के गणितग्य आ खगोलशास्त्री रहलें। इनके रचना के नाँव *महासिद्धान्तम्* हवे।
कामसूत्रम्

***कामसूत्रम्*** चाहे **कामसूत्र** संस्कृत भाषा में रचल गइल प्राचीन पुस्तक हवे जेकर रचयिता वात्स्यायन हवें। भारतीय संस्कृति में धर्म, अर्थ, काम आ मोक्ष के रूप में गिनावल चार गो पुरुषार्थ सभ में से काम के ऊपर लिखल गइल एह किताब के कई अन्य भाषा सभ में अनुबाद हो चुकल भा आ प्राचीन भारतीय साहित्य के एगो उल्लेखनीय रचना के रूप में मानल जाले।

## गैलरी

 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

## संदर्भ

श्रेणी:प्राचीन भारतीय साहित्य
श्रेणी:मानव कामुकता
वात्स्यायन

**वात्स्यायन** एगो प्राचीन भारतीय बिद्वान, दार्शनिक आ सिद्धांतकार रहलें। इनके रचल ग्रंथ *[[कामसूत्रम्]]* हवे। वात्स्यायन के समय दूसरी सदी इसवी के आसपास मानल जाला। भरम बस, गोतम ऋषि के न्याय सूत्र पर भाष्य लिखे वाला एगो दूसर ब्यक्ति के भी एही वात्स्यायन के रूप में चिन्हित कइल जाला काहें से कि उनहूँ के नाँव वात्स्यायन रहल। बहुत सारा किताबन में इनके पूरा नाँव मल्ल्नाग वात्स्यायन बतावल जाला, हालाँकि कुछ बिद्वान लोग के अनुसार असुर गुरु मल्लनाग नाँव के ब्यक्ति के भरम बस वात्स्यायन मानल जाला जबकि ऊ दूसर ब्यक्ति रहलें।

## संदर्भ

श्रेणी:प्राचीन भारतीय लेखक
देस सभ आ निर्भर राज्यक्षेत्रन के क्षेत्रफल अनुसार लिस्ट

## नक्शा

## क्षेत्रफल अनुसार देस आ निर्भर राज्यक्षेत्र

## नोट


## संदर्भ

श्रेणी:भूगोल
श्रेणी:प्रादेशिक भूगोल
श्रेणी:भूगोल संबंधी लिस्ट
छतरपुर मंदिर

**श्री आद्य कात्यायनी मंदिर**, जेकरा के **छतरपुर मंदिर** के नाँव से परसिद्धी बा, भारत के राजधानी दिल्ली में एगो हिंदू मंदिर बा। मंदिर के मुख्य देवी कात्यायनी हई। नवरातर में इहाँ भारी संख्या में श्रद्धालू लोग आवे ला।

दक्खिनी दिल्ली में मौजूद ई मंदिर क़ुतुब मीनार से लगभग चार किलोमीटर के दूरी पर बा। मंदिर के बिल्डिंग सफ़ेद संगमरमर के बनल बा आ दक्खिन भारतीय शैली में हवे। मंदिर के निर्माण संत नागपाल द्वारा 1974 में करावल गइल। मंदिर परिसर के बिस्तार के हिसाब से ई भारत आ दुनिया के कुछ सभसे बिसाल हिंदू मंदिर सभ में से एक बा।

श्रेणी:दिल्ली के हिंदू मंदिर
इस्कान मंदिर, दिल्ली

**श्री श्री राधा पार्थसारथी मंदिर** जेकरा के **इस्कान मंदिर** के नाँव से जानल जाला, भारत के राजधानी दिल्ली में एगो हिंदू मंदिर बा। दिल्ली में ई नेहरू प्लेस के लगे हरे कृष्ण पहाड़ी पर बनल बा आ ईस्ट कैलाश इलाका में आवे ला।

मंदिर के स्थापना 1998 में भइल।

श्रेणी:दिल्ली के हिंदू मंदिर
बर दुबई

**बर दुबई** (Bur Dubai, अरबी: بر دبي ) यूनाइटेड अरब अमीरात के दुबई में एगो इतिहासी इलाका (डिस्ट्रिक्ट) बाटे। ई दुबई क्रीक के पच्छिमी हिस्सा में पड़े ला। शाब्दिक अर्थ हवे "मुख्यभूमि दुबई"। क्रीक द्वारा दायरा, दुबई आ दुबई के मुख्यइलाका में अंतर करे खाती ई नाँव इस्तेमाल होखे।

श्रेणी:यूनाइटेड अरब अमीरात
बुर्ज खलीफा

320px|thumb|दुबई के आकाश रेखा में बीचोबीच बुर्ज खलीफा, दुनिया के सभसे ऊँच बिल्डिंग|alt=बुर्ज खलीफा
**बुर्ज खलीफा**  यूनाइटेड अरब अमीरात के दुबई में मौजूद एगो इमारत बा आ एकर कुल ऊँचाई  आ बिल्डिंग के ऊँचाई (अगर एंटीना के ना जोड़ल जाय)  बाटे आ एह तरीका से ई दुनिया के सभसे ऊँच इमारत हवे। बुर्ज खलीफा के दोसर नाम बुर्ज दुबई बाटे। ऐकर उद्घाटन 2010 में एगो लम्हर इमारत के तौर पर भइल बाते। मौजूदा समय में ई विश्व के सबसे लम्हर इमारत बा। 

श्रेणी:यूनाइटेड अरब अमीरात
कालका मंदिर, दिल्ली

**कालका मंदिर** भारत के राजधानी दिल्ली में एगो हिंदू मंदिर बा आ देवी काली (जिनके पंजाबी लहजा में कालका कहल जाला) एह मंदिर के मुख्य देवी हई। मंदिर के लोकेशन दखिनी दिल्ली में नेहरू प्लेस के लगे बा आ आसपास के इलाका के मंदिरवे के नाँव पर *कालका जी* मोहल्ला के रूप में जानल जाला। आवागमन के साधन के रूप में इहाँ कालकाजी मेट्रो स्टेशन बा, सभसे नजदीकी बस स्टैंड नेहरू प्लेस में बा आ नजदीकी रेलवे टीशन ओखला हवे।

प्रचलित मान्यता के मोताबिक एह मंदिर में मौजूद मूर्ती अपने-आप परगट भइल हवे आ सतजुग के जमाना के मानल जाले जब देवी रक्तबीज नियर दानवन के बिनास खाती काली के रूप धारण कइली।

श्रेणी:दिल्ली के हिंदू मंदिर
दुबई

**दुबई** यूनाइटेड अरब अमीरात (यूएई) में सभसे बड़ शहर बा। फारस के खाड़ी के दक्खिन पूरबी किनारा पर मौजूद ई शहर यूएई के सात गो अमीरत सभ में से एक, दुबई अमीरत, के राजधानी भी हवे। पच्छिमी एशिया में ई एगो ग्लोबल शहर हवे आ बिजनेस, परिवहन (सामान आ आदमीजन) के बहुत महत्व के धुरी हवे।

सुरुआती दौर में दुबई के बढ़त में पेट्रोलियम तेल के भारी रोल रहल हालाँकि, एह देस के तेल भंडार सीमित बा आ अब उत्पादन कम होला। दुबई अमीरत के कुल आगम के 5 प्रतिशत के आसपास तेल से आवे ला। वर्तमान में इहाँ आगम खाती पर्यटन, एवियेशन, रियल इस्टेट आ फाइनेंस संबंधी सेवा पर निर्भर बा।

## संदर्भ

श्रेणी:यूनाइटेड अरब अमीरात
श्रेणी:एशिया के शहर
योगमाया मंदिर

**योगमाया मंदिर** भा **जोगमाया मंदिर** भारत के राजधानी दिल्ली में एक ठो हिंदू मंदिर बा। ई मंदिर दक्खिनी दिल्ली में महरौली इलाका में क़ुतुब मीनार के नगीचे बाटे। एह मंदिर के मुख्य देवी कृष्ण के बहिन योगमाया हई।

श्रेणी:दिल्ली के हिंदू मंदिर
हनुमान मंदिर, कनाट प्लेस

**हनुमान मंदिर** भारत के राजधानी दिल्ली में कनाट प्लेस इलाका में एगो हिंदू मंदिर बा। ई मंदिर हनुमान के समर्पित हवे, एकरे अलावा इहाँ अन्य कई देवी देवता लो के मुर्ती भी स्थापित बाड़ी स।

श्रेणी:दिल्ली के हिंदू मंदिर
दिल्ली
काल भैरव मंदिर, बनारस

**काल भैरव मंदिर** बनारस में एगो परसिद्ध मंदिर बा। भगवान शंकर के भयावह रूप काल भैरव के ई मंदिर बनारस के बिसेसरगंज के भैरोनाथ इलाका में बा। हिंदू धर्म माने वाला लोग आ खासतौर से लोकल बनारस के लोग खाती ई बहुत महत्व के मंदिर हवे।

श्रेणी:बनारस के हिंदू मंदिर
श्रेणी:बनारस के पर्यटक आकर्षण
दुर्गा मंदिर, बनारस

**दुर्गा मंदिर** भारतीय राज्य उत्तर प्रदेश के पूरबी हिस्सा के प्रमुख शहर आ हिंदू धरम के परसिद्ध तीरथ बनारस में देवी दुर्गा के मंदिर बा। बनारस के भेलूपुर मोहल्ला में आवे ला आ आसपास के इलाका के दुर्गा कुंड भी कहल जाला। मंदिर के बगले में उत्तर ओर चौहद्दीदार कुंड बा जेकरा के दुर्गा कुंड कहल जाला।

मंदिर के पूरा भवन लाल रंग के हवे आ अठारहवीं सदी में बनवावल गइल। एकर निर्माण बंगाल के केहू रानी द्वारा करावल गइल हवे।

श्रेणी:बनारस के हिंदू मंदिर
श्रेणी:बनारस के पर्यटक आकर्षण
विश्वनाथ मंदिर

श्री **विश्वनाथ मंदिर** बनारस में एगो हिंदू मंदिर बा। मंदिर हिंदू देवता शिव के समर्पित हवे आ बनारस हिंदू विश्वविद्यालय (बीएचयू) के कैंपस के बीचोबीच बनल बा। मंदिर के निर्माण बी आर बिड़ला द्वारा करावल गइल रहे, एही कारण एकरा के **बिड़ला मंदिर** भी कहल जाला। पुराना समय से बनारस के मुख्य देवता विश्वेश्वर शिव के मुख्य आ पुरान मंदिर काशी विश्वनाथ मंदिर से अलग करे खाती एकरा के **नया विश्वनाथ मंदिर** (मतलब: नवका विश्वनाथ मंदिर) भी कहल जाला। बीएचयू में एकरा के छोट रूप में **वीटी** भी कहल जाला जे *विश्वनाथ टेंपल* के शार्ट फार्म हवे। विश्वनाथ मंदिर दुनिया क सभसे ऊँच मंदिर हवे, जेकर चोटी क ऊँचाई लगभग 250 फीट ऊँच बाटे।

## इतिहास
1930 में पंडित मदन मोहन मालवीय के सहयोग से बनारस हिंदू विश्वविद्यालय के परिसर में श्री काशी विश्वनाथ मंदिर के नकल करे के योजना बनावल गइल। बिड़ला परिवार एकर निर्माण के जिम्मा लिहलस आ मार्च 1931 में एकर नींव रखल गइल। अंत में ई मंदिर (श्री विश्वनाथ मंदिर) 1966 में पूरा भइल। मालवीय जी मंदिर क शिलान्यास कवनों महान तपस्वी से करावल चाहत रहें। फिर 11 मार्च 1931 के एह मंदिर के शिलान्यास स्वामी कृष्णम द्वारा कइल गइल। एकरा बाद मंदिर के निर्माण के काम शुरू हो गइल। दुर्भाग्य से मालवीय जी के जीवनकाल में मंदिर के निर्माण पूरा ना हो पावल। मालवीय जी के निधन से पहिले उद्योगपति जुगलकिशोर बिड़ला बीएचयू परिसर के भीतर भव्य मंदिर बने के पूरा खर्च उठवने। साल 1954 तक मंदिर के निर्माण के काम चोटी के छोड़ के पूरा हो गइल। 17 फरवरी 1958 के महाशिवरात्रि के दिन मंदिर के गर्भगृह में नर्मदेश्वर ज्योतिर्लिंग के अभिषेक भइल आऊर एही मंदिर में भगवान विश्वनाथ के स्थापना भइल। मंदिर के शिखर के काम साल 1966 में पूरा हो गइल।

## बनावट
विश्वनाथ मंदिर बनारस हिंदू विश्वविद्यालय के मेन गेट से परिसर के भीतर अइले पर 1.7 किलोमीटर के दूरी पर स्थित बा। एकरे बगल में केंद्रीय पुस्तकालय भी मौजूद बा। बीएचयू क नक्सा देखले पर परिसर के ठीक बीचोबीच ई मंदिर बाटे जवन 2,10,000 वर्ग मीटर क्षेत्रफल में स्‍थि‍त बा। काशी हि‍न्‍दू वि‍श्‍ववि‍द्यालय परि‍सर के ठीक बीचो-बीच स्‍थि‍त ई मंदिर में अंदर गइले पर सबसे पहिले मालवीय जी के मूर्ति बनल बाटे। ए मंदिर में शंकर जी के ज्योतिर्लिंग के अलावा आऊर भी देवी देवता के जइसे- दुर्गा माई, गणेश, लक्ष्मी विष्णु, पंचमुखी महादेव, राम सीता आ लक्ष्मन हनुमानजी, सरस्वती माता, नटराज, नंदी आदि क प्रतिमा मौजूद बा। मंदिर के सबसे ऊपर सफेद संगमरमर लगावल गईल बा। ओकरा ऊपर सोना के कलश लगावल गईल बाटे। एह सोना के घड़ा के ऊंचाई 10 फीट बा, जबकि मंदिर के चोटी के ऊंचाई 250 फीट बा।

## मेला आ त्योहार
सोमवार, तीज आ शिवरात में इहाँ खूब भीड़ होला। सब जन दरसन के खातिर भोरे से ही लाइन में लग जाने। एकरे अलावा सावन के महीना में पूरे महीना भर मेला लगल रहेला। काँवरिया इहँवो जल चढ़ावे आवे न। एकरे अलावा मंदिर के परिसर में शादियो-बियाह क रसम होला आऊर नवका बियहल जोड़ा अपने सुखी जीवन खातिर दरसन के खातिर जरूर आवे न। 

## चित्र

File:Viswanath temple,BHU03264.JPG|thumb|विश्वनाथ मंदिर बीएचयू वाराणसी
File:VISWANATH TEMPLE,BHU VARANASI - panoramio.jpg|thumb|श्री विश्वनाथ मंदिर प्रांगण
File:Shri Viswanath Temple, BHU, Varanasi, Stunning.jpg|thumb|बीएचयू विश्वनाथ मंदिर रात क दृश्य, वाराणसी
File:An Aisle to Nirvana.jpg|thumb|बीएचयू वीटी मंदिर गलियारा


## एहू के देखल जाय
*बनारस हिंदू विश्वविद्यालय

## संदर्भ

श्रेणी:बनारस के हिंदू मंदिर
श्रेणी:बनारस के पर्यटक आकर्षण
श्रेणी:शिव मंदिर
श्रेणी:वाराणसी जिला
सेरा दोस ओरागोस नेशनल पार्क

**सेरा दोस ओरागोस नेशनल पार्क** (, : "Organs Range") दक्खिन अमेरिका के ब्राजील देस में एगो राष्ट्रीय पार्क बाटे। ई ब्राजील के रियो डी जेनेरो राज्य में पड़े ला। पार्क के निर्माण सेरा दोस ओरागोस नाँव के पहाड़ के संरक्षित करे खाती कइल गइल हवे। *ओरगोस* के मतलब होला शरीर के अंग, एक तरह से एह पहाड़ के रचना अइसन हवे जेह में पहाड़ी चोटी सभ कौनों जिंदा जीवधारी के अंग के रूप में निकलल देख्लाई पड़े लीं।

## इहो देखल जाय
* ब्राजील

श्रेणी:ब्राजील
श्रेणी:दक्खिन अमेरिका के भूगोल
संकट मोचन

**संकट मोचन हनुमान मंदिर** बनारस में, हनुमान के समर्पित एगो हिंदू मंदिर बा। मानल जाला कि एह अस्थान पे मंदिर के स्थापना गोस्वामी तुलसीदास द्वारा कइल गइल रहे।
ई बनारस के सभसे परसिद्ध मंदिर सभ में से एक हवे।

## इतिहास
मानल जाला कि एह मंदिर के ठीक ओही जगहा पर बनावल गइल ह, जहँवा तुलसीदास जी के हनुमान जी के दर्शन भइल रहल। संकट मोचन मंदिर के स्थापना तुलसीदास जी कइले रहलें, जे *[[रामचरितमानस]]* आ *[[हनुमान चलीसा]]* नियर रचना सभ के रचयिता रहलन। परंपरा के मुताबिक अइसन मानल जाला की, जे लोग ए मंदिर में रेगुलर जाला, ओके हनुमान जी के बिसेस कृपा मिलेला।  

हर मंगल आ शनीचर के दिन हजारन लोग मंदिर के सामने कतार में लाग के हनुमान जी के दर्शन पूजन करेला। ज्योतिष के मान्यता के अनुसार, हनुमान जी शनिदेव के क्रोध से मनुष्य के बचावेलें। खास क के जे लोगन के कुंडली में शनि ग्रह के स्थिति खराब होखे, ऊ लोग ए मंदिर में ज्योतिषीय उपाय खातिर आवेला। कहल जाला कि ई शनि के शांत करे के सबले प्रभावी तरीका ह।  

कुछ ज्योतिषी लोग मानेलन कि हनुमान जी के पूजा कइला से मंगल ग्रह आ ओहू सभे ग्रह के अशुभ प्रभाव कम हो जाला, जे आदमी के जिनगी पर बुरा असर डाल सकेला। ईहो मानल जाला कि तुलसीदास जी *रामचरितमानस* के अधिकांश दोहा-चौपाई एही मंदिर में बइठ के लिखले रहलें।

## संदर्भ

श्रेणी:बनारस के हिंदू मंदिर
श्रेणी:बनारस के पर्यटक आकर्षण
एलिजाबेथ स्मार्ट

**एलिजाबेथ स्मार्ट** (जनम 3 नवंबर 1987) एगो अमेरिकी एक्टिविस्ट बाड़ी।

श्रेणी:अमेरिका के लोग
श्रेणी:1987 में जनम
जिम कैरी

**जिम यूजीन कैरी** एगो अमेरिकी एक्टर बाने।

## संदर्भ

श्रेणी:अमेरिका के लोग
श्रेणी:अमेरिकी एक्टर
मानुषी छिल्लर

**मानुषी छिल्लर** (जनम 14 मई 1997) एगो भारतीय मॉडल आ ब्यूटी पेजेंट बिजेता बाड़ी। इनका के साल 2017 के बिस्व सुंदरी के खिताब मिलल बा। 18 नवंबर 2017 के भइल बिजेता घोषणा में इनके चुनल गइल आ एह तरीका से सतरह साल बाद ई टाइटिल जीते वाली भारतीय बनल बाड़ी। इनका से पहिले प्रियंका चोपड़ा साल 2000 में मिस वर्ल्ड के ख़िताब जितले रहली।

## जिनगी आ कैरियर
### सुरुआती आ निजी जिनगी
मानुषी छिल्लर के जनम भारतीय राज्य हरियाणा के एगो जाट परिवार में भइल। इनके बाबूजी, डाक्टर मित्र बसु छिल्लर, डीआरडीओ में बैज्ञानिक हवें, जबकि माई, नीलम छिल्लर, न्यूरो के डाक्टर हई आ इंस्टीटयूट ऑफ ह्यूमन बिहैवियर एंड एलायड साइंसेस में न्यूरोकेमिस्ट्री बिभाग के अध्यक्ष हई।

छिल्लर के सुरुआती पढ़ाई दिल्ली के सेंट थॉमस स्कूल में भइल आ वर्तमान में ई सोनीपत के भगत फूल सिंह मेडिकल कालेज से डाक्टरी के पढ़ाई क रहल बाड़ी। छिल्लर कुचिपुड़ी डांस के ट्रेनिंग भी लिहले हई। कुचिपुड़ी के ट्रेनिंग परसिद्ध राजा आ राधा रेड्डी आ कौशल्या रेड्डी के इहाँ भइल हवे। छिल्लर नेशनल स्कूल ऑफ ड्रामा में भी कुछ दिन बिद्यार्थी रहल बाड़ी।

### सौंदर्य प्रतियोगिता
25 जून 2017 के छिल्लर फेमिना मिस इंडिया 2017 में हरियाणा राज्य के ओर से भाग लिहली। एह प्रतियोगिता में इनके मिस फोटोजेनिक के खिताब मिलल आ ई प्रतियोगिता में भी बिजेता बनली, बिजेता के रूप में इनके मिस वल्ड कंपटीशन में भारत के ओर से सामिल होखल भी तय हो गइल।

मिस वल्ड 2017 प्रतियोगिता में छिल्लर टॉप मॉडल, पीपल्स च्वाइस आ मल्टीमीडिया कंपटीशन सभ में सेमी फाइनल में चहुँपली, आ *ब्यूटी विद अ परपज* के सह-बिजेता रहली। छिल्लर के परपज प्रोजेक्ट के नाँव *प्रोजेक्ट शक्ति* रहल स रह कैंपेन के मकसद माहवारी के दौरान साफ-सफाई के बारे में जागरूकता फइलावल रहे। She visited about 20 villages for the project and treated over 5,000 women. 18 नवंबर 2017 के छिल्लर के मिस वल्ड के ताज पहिरावल गइल। परंपरा के मोताबिक, पछिला साल के मिस वल्ड स्टीफनी देल वाले इनके ई ताज पहिरवली। साल 2000 में प्रियंका चोपड़ा के एह ताज जीते के बाद से पहिली बेर कौनों भारतीय के ई ताज दोबारा हासिल भइल बा।

## संदर्भ

## बाहरी कड़ी
*

श्रेणी:भारत के लोग
साल्वेटर मुंडी (लियोनार्डो दा विंसी)

***साल्वेटर मुंडी*** लियोनार्डो डा विंची के बानावल पेंटिंग मानल जाले। एह में ईसा मसीह के दुनिया के उद्धार करे वाला के मुद्रा में देखावल गइल बा। एकर रचना लगभग 1500 के आसपास भइल रहे।

हाल में, 15 नवंबर 2017 के, ई पेंटिंग एगो नीलामी में $450.3 मिलियन (4503 लाख डालर) में बिकाइल आ एह तरीका से सभसे महँगा बिकाए वाली पेंटिंग बन गइल।
ईसा मसीह

[एकरा के ईसा मसीह साबित करत बाड़न।**ईसा मसीह** (, उच्चारण: ज़ीज़स) (c. 4 BC – c. 30/33 AD) जिनके **यीशू**, **जीसस** या **जीजस क्राइस्ट** भी कहल जाला, एगो यहूदी उपदेशक आ धार्मिक नेता रहलें; ईसाई धरम के माने वाला लोग इनके भगवान के बेटा माने ला आ उहे मसीहा (क्राइस्ट) माने ला जिनके बारे में *ओल्ड टेस्टामेंट* के भविष्यवाणी रहल, जिनके आवे के इंतजार रहल।

ईसाइयत के इतिहास के अध्ययन करे वाला लगभग सगरी बिद्वान लोग एह बात पर सनमत बा कि इतिहासी ब्यक्ति के रूप में ईसा के अस्तित्व जरूर रहल, हालाँकि, ईसा के इतिहास के अध्ययन के बाद एह बात पर कि वर्तमान में उनके उपदेश सभ जवना रूप में मिले लें ऊ केतना के इतिहासिक बाने, या फिर बाइबिल में ईसा के जवन बरनन मिले ला ऊ इतिहासी ईसा से केतना अलग बा, दुनों बात पर कवनों आम सहमती नइखे।

## नोट


## संदर्भ

श्रेणी:ईसा मसीह
श्रेणी:ईसाई धर्म
श्रेणी:यहूदी लोग
विकास गुप्ता

**विकास गुप्ता** एगो भारतीय टीवी प्रोड्यूसर, पटकथा लेखक (स्क्रीनप्ले राइटर) आ एक्टर बाने। वर्तमान में ई कलर्स टीवी पर प्रसारित होखे वाला रियलिटी शो *[[बिग बॉस]] [[बिग बॉस 11|11]]* में प्रतियोगी के रूप में हिस्सा ले रहल बाने। एकरे पहिले विकास गुप्ता एकता कपूर के प्रोडक्शन बालाजी टेलीफिल्म्स खाती काम क चुकल बाने आ *महाभारत*, *क्योंकि सास भी कभी बहू थी*, आ *किस देस में है मेरा दिल* नियर कार्यक्रम सभ के निर्माण में क्रिएटिव हेड रहलें।
'
बाद में गुप्ता आपन खुद के प्रोडक्शन चालू कइलें जेकर नाँव *दि लॉस्ट ब्वाय प्रोडक्शंस* बा आ एकरे तहत *गुमराह: एंड ऑफ इन्नोसेंस*, *कैसी ये यारियाँ*, *वी दि सीरियल (V The Serial)*, *ये है आशिकी* आ *एमटीवी वेब्ड* नियर पापुलर सीरियल बना चुकल बाने। ई एमटीवी इंडिया के प्रोग्रामिंग हेड भी बाने।

## संदर्भ

## बाहरी कड़ी
*

श्रेणी:जियत लोग
श्रेणी:बिग बॉस प्रतिभागी
श्रेणी:1987 में जनम
साल्वेटर मुंडी

**साल्वेटर मुंडी**, लैटिन भाषा के नाँव हवे जेकर मतलब हऽ **बिस्व के उद्धार करे वाला**, ई पच्छिमी जगत के कला में एगो प्रमुख बिसयबिंदु हवे जेह में ईसा मसीह के कई ठो चित्र दुनिया के उद्धार करे वाला के रूप में बनावल गइल बाने। चित्रन में ईसा मसीह के दाहिना हाथ ऊपर के ओर इशारा करे ला आ दू गो अँगुरी क्रास करत ऊपर के ओर उठल देखावल जालीं जबकि बायाँ हाथ में पारदर्शी ग्लोब (जादुई गोला) देखावल जाला।

अइसन पेंटिंग सभ में सभसे मशहूर बा लियोनार्डो डा विंसी के बनावल *[[साल्वेटर मुंडी (लियोनार्डो दा विंसी)|साल्वेटर मुंडी]]* जवन पेंटिंग बिक्री के अबतक के इतिहास में सभसे महँग बिकाइल पेंटिग के रेकार्ड कायम कइले बा।

## कला सभ
पंद्रहवीं सदी के कला में ई एगो प्रमुख बिसयबिंदु रहल आ कई जगह एकर निरूपण भइल बा:

File:Carlo Crivelli, salvatore, c. 1470, El Paso Museum of Art.jpg|Carlo Crivelli, Cristo benedicente (c. 1472)
Leonardo da Vinci, Salvator Mundi, c.1500, oil on walnut, 45.4 × 65.6 cm.jpg|Leonardo da Vinci, *[[Salvator Mundi (Leonardo da Vinci)|Salvator Mundi]]* (c. 1500)
File:Andrea Previtali, Salvator Mundi (1519), oil on poplar, 61.6 x 53 cm, National Gallery.jpg|Andrea Previtali, *Salvator Mundi* (1519), National Gallery
File:Salvatormundi.jpg|Titian's version of *Salvator Mundi* (1570)
File:Unknown Flemish - Salvator Mundi - Google Art Project.jpg|Unknown artist, *Salvator Mundi* (third quarter of 16th century)
File:StJohnsAshfield StainedGlass King.JPG|Stained glass panel in the transept of St. John's Anglican Church, Ashfield, New South Wales


## बाहरी कड़ी
:
*Details on de Ganay's ''Salvator Mundi''

श्रेणी:पच्छिमी कला
बस

**बस** (अंग्रेजी: Bus) सड़क पर चले वाली गाड़ी हवे जे ढेर सारा यात्री लोग के आवागन खाती डिजाइन कइल गइल होला। बस के यात्री ढोवे के क्षमता 300 पसिंजर तक ले के भी हो सके ला। सभसे आम प्रकार सिंगल डेक वाली बस होला, एकरे अलावा डबलो-डेकर (दुतल्ला) बस होला। कुछ अउरी दूसर प्रकार में आर्टिकुलेटेड बस आ लो-फ्लोर बस भी बस के प्रकार हवें।

आमतौर पर बस डीजल भा पेट्रोल से चले लीं। पर्यावरण के सुरक्षा के हिसाब से अब सीएनजी से चले वाली बस चलावल जा रहल बा आ यूरोपीय देस सभ में हाइड्रोजन आ बायोईंधन से चले वाली बस भी चलावल जा रहल बाड़ी स।

श्रेणी:यान
इमर्सन अम्नागाग्वा

**इमर्सन अम्नागाग्वा** (Emmerson Mnangagwa, जनम 15 सितंबर 1942) जिम्बाब्वे के राजनीतिक नेता बाने। पेशा से वकील बहुत लमहर समय से प्रेसिडेंट राबर्ट मुगाबे के साथी रहल हवें। हाल में जिम्बाब्वे में जारी घटनाक्रम के बाद मुगाबे अपना प्रदेश से इस्थीपा दे देले बाने आ संभावना बा कि अगिला राष्ट्रपति बनिहें। एकरे पहिले ई जिम्बाब्वे के उपराष्ट्रपति भी रह चुकल बाने।

## संदर्भ

श्रेणी:जिम्बाब्वे
श्रेणी:1942 में जनम
अलेक्जेंडर कनिंघम

**अलेक्जेंडर कनिंघम** (; 23 जनवरी 1814 – 28 नवंबर 1893) ब्रिटिश आर्मी में इंजीनियर रहलें आ भारत के इतिहास आ पुरातत्व में बिसेस रूचि लिहलें। इनका के 1861 में सर्कार द्वारा सर्वेयर बनावल गइल आ इनहीं के अगुआई में ओह संस्था के अस्थापना आ संगठन भइल जेकरा के आज भारतीय पुरातत्व सर्वेक्षण के नाँव से जानल जाला। एह तरीका से कनिंघम भारतीय पुरातत्व सर्वेक्षण के पहिला सर्वेयर जनरल रहलें।

अपना जीवन में कनिंघम कई थे किताब आ मोनोग्राफ लिखलें। बिबिध प्रकार के पुरातात्विक महत्व के चीज एकट्ठा कइलें। इनके एकट्ठा कइल गइल बिबिध चीज सभ 1924 में इंग्लैंड ले जाइल गइल आ वर्तमान में ब्रिटिश म्यूजियम के हिस्सा बा।

## संदर्भ

श्रेणी:ब्रिटिश लोग
श्रेणी:अंगरेज लोग
श्रेणी:लंदन के लोग
श्रेणी:1893 में निधन
ए. सी. एल. कार्लाइल

**ए॰सी॰एल॰ कार्लाइल** (Archibald Campbell Carlyle; 1831–1897) एगो अंगरेज पुरातत्वबिद रहलें। भारत में कई ठे पुरातात्विक खोज कइलें। इनके लिखल रपट में कपिलवस्तु, कुशीनगर आ रामपुरवा के खोज के बिबरन मिले ला।

मध्य पाषाण काळातील भरतातातील उत्खनन केले

## संदर्भ

श्रेणी:1831 में जनम
श्रेणी:1897 में निधन
श्रेणी:अंगरेज लोग
इंफ्रास्ट्रक्चर

**इंफ्रास्ट्रक्चर** () भा () कौनों देस, क्षेत्र वगैरह के सेवा देवे वाला अइसन मूलभूत सुबिधा आ सिस्टम होला जवन ओह इलाका के आर्थिक कामकाज के सुचारू ढंग से चले खाती आ सामाजिक बिकास खाती जरूरी होखे। उदाहरण खाती सड़क, रेल, पुल, सुरंग, पानी सप्लाई के सिस्टम, सीवर सिस्टम, बिजली ग्रिड, आ अन्य अइसन सगरी सिस्टम आ सुबिधा जे इलाका के जीवन स्तर सुधारे में मूलभूत भूमिका अदा करें। इनहनों में जेवन ढाँचा आ बेवस्था समाज आ अर्थब्यवस्था खातिर बहुते जरूरी होला आ स्ट्रेटेजिक रूप से बहुत महत्व वाला होला; जेकरा जुद्ध आ संघर्ष के दौर में सभसे बेसी सुरक्षा के जरूरत महसूस होला, ओकरा के क्रिटिकल इंफ्रास्ट्रक्चर के कटेगरी में राखल जाला।

ई मूल रूप से फ्रांसीसी भाषा के शब्द हवे। फ्रांस में रेल के पटरी बिछावे खाती नीचे इस्तेमाल होखे वाला सतह के इन्फ्रास्ट्रक्चर कहल जाय। अंग्रेजी में ई शब्द 1887 के बाद से इस्तेमाल होखे लागल आ एकर अरथ होला "अइसन मूल सुरुआती सुबिधा सभ जे कौनों मुख्य सुबिधा भा सिस्टम के स्थापित करे से पहिले होखे के चाहीं"। अंग्रेजी में इ शब्द मलेटरी वाल लोग इस्तेमाल करे आ बाद में शहरन के प्लानिंग करे वाला लोग में भी ई शब्द पापुलर भ गइल।

## इहो देखल जाय
* क्रिटिकल इंफ्रास्ट्रक्चर

श्रेणी:अर्थशास्त्र शब्दावली
श्रेणी:आर्थिक भूगोल
श्रेणी:उद्योग
पब्लिक इंफ्रास्ट्रक्चर

**पब्लिक इन्फ्रास्ट्रक्चर** () अइसन इंफ्रास्ट्रक्चर होला जेकर मालिक आम जनता होखे या फिर जे आम जनता के इस्तेमाल खाती बनावल गइल होखे। एह तरीका से ई प्राइवेट भा जेनेरिक इंफ्रास्ट्रक्चर से अलग पहिचानल जाला।

कुछ बिबिध किसिम के पब्लिक इंफ्रास्ट्रक्चर बाने:

* परिवहन इंफ्रास्ट्रक्चर
** एवियेशन इंफ्रास्ट्रक्चर
** रेल परिवहन
** सड़क परिवहन
* ऊर्जा इंफ्रास्ट्रक्चर
* पानी सप्लाई सिस्टम
* सीवर सिस्टम वगैरह।

श्रेणी:इंफ्रास्ट्रक्चर
जनता

**जनता** भा **पब्लिक** ब्यक्ति लोग के समूह भा मंडली के कहल जाला। **आम जनता** के मतलब होला कौनों इलाका के सगरी लोग, बिना कौनों भेदभाव भा बिसेस आधिकार के। अइसन सगरी चीज जवना पर जनता के अधिकार होला *सार्वजनिक* भा *पब्लिक* चीज कहल जाला, उदाहरण खाती पब्लिक इंफ्रास्ट्रक्चर।

जहाँ जनता के आपन सरकार चुने के अधिकार होला, अइसन चुनल गइल सरकार वाली ब्यवस्था के जनतंत्र कहल जाला। आम जनता के खाती काम करे वाला बिचारधारा के जनवादी बिचारधारा कहल जाला।

श्रेणी:समाज
श्रेणी:राजनीति
भारत के प्रशासनिक खंड

**[[भारत]]** दक्खिन एशिया में एगो देस बा जे प्रशासन के हिसाब से 29 राज्य आ 7 गो संघ राज्य क्षेत्र, मंडल, जिला, तहसील भा तालुका आ बिकासखंड सभ में बाँटल गइल बा। जिला से नीचे के प्रशासनिक खंड सभ में पूरा भारत में एकरूपता नइखे आ इनहन के नाँव राज्य अनुसार अलग-अलग भी हो सके ला। नीचे एह चीज के बिबरन दिहल गइल बा।

## राज्य
भारत में 29 राज्य आ 7 गो संघ राज्य क्षेत्र बाने।

## मंडल
राज्य सभ के प्रशासन के हिसाब से कमिश्नरी में बाँटल गइल बा। अंग्रेजी शासन के दौरान कई जिला सभ के मिला के एक ठो कमिशनरी होखे आ कमिश्नर एकर मुख्य अधिकारी होखें। ई लगान वसूली (रेवेन्यू) के इकाई रहल आ ला एंड आर्डर के भी।

आजादी के बाद भी ई ब्यवस्था मौजूद बा भले अलग-अलग राज्य सभ में एकर नाँव अलग होखे। उदाहरण खाती उत्तर प्रदेश में इनहन के मंडल कहल जाला जबकि बिहार में प्रमंडल कहल जाला।

## जिला
प्रशासन के प्रमुख इकाई हवे आ एह तरह के बिभाजन में पूरा भारत में एकरूपता बा। भारत में 2011 के जनगणना के समय कुल 640 गो जिला रहलें। हर जिला में, मुख्य अधिकारी डिस्ट्रिक्ट मजिस्ट्रेट होलें जिनके डीएम के नाँव से जानल जाला। हालाँकि ई अधिकारी अलग-अलग भूमिका अनुसार अउरी कई नाँव से जानल जालें। उदाहरण खाती रेवेन्यू के काम देखत समय कलक्टर आ ला एंड आर्डर के काम देखत समय इनके जिलाधीश कहल जाला।

श्रेणी:भारत के उपबिभाग
पहाड़ी

**पहाड़ी** () एगो थलरूप हवे, ई आसपास के जमीन से ऊँच उठल उभार के रूप में होला आ कुछ दशा में एकर चोटी भी साफ-साफ पहिचाने लायक होला। पहाड़ आ पहाड़ी के बीचा में अंतर के बारे में कौनों एक राय भा सटीक परिभाषा ना बाटे। हालाँकि, एह बात पर सभ एकमत बा कि पहाड़ी, पहाड़ के तुलना में कम ऊँचाई वाली होखे ले आ एकर ढाल पहाड़ के तुलना में कम तेज होलें।

श्रेणी:परबत
श्रेणी:थलरूप
सूखा

200px|thumb|सूखा से जमीन में पड़ल दरार|alt=जमीन के हिस्सा जेह में दरार देखात बा
कौनों इलाका में, सामान्य से कम बरखा के दशा के समयअवधि **सूखा** के स्थिति होले, यानी ओह इलाका में वायुमंडली, सतही भा जमीनभीतरी पानी के कमी हो जाले। सूखा के स्थिति कई महीनन ले या सालन ले बनल रह सके ला। आमतौर पर कौनों इलाका के सूखाग्रस्त घोषित करे में, पनरह दिन के समय ले पानी के कमी दर्ज करे के बाद घोषणा कइल जाला। एक बेर आइल सूखा के परभाव अगिला कई सालन तक रह सके ला।

सूखा के परभाव इलाका के इकोसिस्टम आ खेती पर पड़े ला। परिणाम ई होला कि लोकल पर्यावरण आ अर्थब्यवस्था के नोकसान चहुँपे ला। पानी के भारी कमी अगर लमहर समय ले जारी रहे तब एह तरह के सूखा के कारण इलाका में खाना के कमी के कारण अकाल के स्थिति पैदा हो जाले।

सूखा के तीन गो प्रकार चिन्हित कइल गइल बा: **मौसमी सूखा** में लमहर समय ले बरखा के कमी दर्ज कइल जाला; **खेती सूखा** तब कहाला जब पानी के कमी से फसल के नोकसान होखे आ खेती चउपट हो जाय, आमतौर पर अइसन स्थिति मौसमी सूखा के लमहर समय तक जारी रहे के कारन होला; **जलचक्री सूखा** अइसन स्थिति के कहल जाला जब कौनों इलाका के बड़हन पानी के स्रोत सभ में पानी के कमी हो जाले, अइसन स्थिति साल-दर-साल लगातार सूखा पड़े के कारण होला।

श्रेणी:सूखा
भारत में साक्षरता

**भारत में साक्षरता** सामाजिक-आर्थिक बिकास खाती बहुते महत्व के चीज आ एह दिसा में बिकास के एक ठो महत्वपूर्ण सूचक बाटे, आ भारत के साक्षरता दर बढ़ के (साल 2011 में) 74.00% हो चुकल बा जबकि अंग्रेजी राज से आजादी के समय सन 1947 में ई 12% रहे। देखल जाय टेम्पलेट आजादी के बाद से अबतक ले साक्षरता छह गुना बढ़ गइल बा, तबो पर पूरा बिस्व के औसत साक्षरता 84% से ई कम्मे बाटे, आ भारत के बिसाल जनसंख्या में से निरक्षर लोग के संख्या के गिनती कइल जाय त दुनिया में अउरी कवनों देस में अतना निरक्षर लोग ना बा। सरकार के बहुत कोसिस के बावजूद भी भारत में साक्षरता में बढ़ती बहुत तेज नइखे रहल। साल 2011 के जनगणना में ई सोझा आइल कि 2001–2011 दशक में साक्षरता के बढ़ती के दर 9.2% रहल, ई पछिला दशक के तुलना में कम्मे रहल। साल 1990 में एगो अध्ययन में ई प्रागनुमान जाहिर कइल गइल रहे कि अगर वर्तमान (ओह समय) के दर से साक्षरता बढ़े तब साल 2060 में जा के भारत पूर्ण साक्षर हो पाई।

## इहो देखल जाय
* भारत में शिक्षा

## संदर्भ

श्रेणी:भारत
श्रेणी:भारत में शिक्षा
ओपल (ओलंपिया) रेकार्ड पी1

**ओपल ओलंपिया रेकार्ड** () 1957 में आइल एगो एक्जीक्यूटिव कार रहल जेकर निर्माता ओपल कंपनी रहल।

श्रेणी:कार
कलैया

**कलैया उपमहानगरपालिका** नेपाल के प्रदेश संख्या २ के बारा जिला में एगो शहर आ उपमहानगरपालिका बा। एह जिला के मुख्यालय (सदर मोकाम) भी हवे । पहिले के **महेशपुर** (2-9), **रघुनाथपुर** (1-7), **बसतपुर**, **भोडाहा**, **मटियर्वा**, **मनहर्वा** (4-6) **बन्जरिया** (9) आ कलैया नगरपालिका में मिला के एह नया बिभाजन वाली उपमहानगरपालिका के रचना भइल। इहाँ के 27 वार्ड मे कुल जनसंख्या 1,23,659 बाटे।
ललितपुर, नेपाल

**ललितपुर महानगरपालिका** नेपाल के बाग्मती प्रदेश के ललितपुर जिला में एगो मेट्रो शहर बाटे। ई एह जिला के मुख्यालय भी हवे।


Patan-04-Haeuser-2007-gje.jpg|
Patan-44-Frauen-Wassergefaesse-2014-gje.jpg|
Patan-Bunga Dyah Jatra-06-Pulchowk Gabahal Marg-2015-gje.jpg|
Patan-Palast-10-Garudasaeule-2007-gje.jpg|
Patan-Palast-Keshav Narayan Chowk-06-2015-gje.jpg|
Patan-Cyasilim Devar-08-2007-gje.jpg|
Patan-Palastplatz-52-Zwei Statuen-2007-gje.jpg|
Patan-Menschen-08-Traeger-Backsteine-2014-gje.jpg|


## संदर्भ

श्रेणी:नेपाल के नगरपालिका सभ
श्रेणी:ललितपुर जिला, नेपाल
लोकसभा

260px|thumb|alt=Inside Indian Parliament seating arrangment at Loksabha|भारतीय संसद में लोकसभा के बैठक के जगह
**लोकसभा** (जनता के चुनल प्रतिनिधि लोग के मंडली) भारतीय संसद के निचला सदन (अंगरेज लोग के *हाउस ऑफ दि पीपल* के समकक्क्ष) हवे, ऊपरी सदन राज्यसभा हवे। संसद के एह सदन के सदस्य लोग सीधे जनता द्वारा बालिग़ मताधिकार द्वारा चुनल जाला आ एकरे खाती देस के लोकसभा चुनाव क्षेत्र सभ में बाँटल गइल बा। लोकसभा सांसद लोग एक बेर चुनल जाए के बाद अधिकतम पाँच बरिस या फिर लोकसभा के भंग होखे तक अपना पद प रहे ला। लोकसभा भंग करे के काम राष्ट्रपति द्वारा मंत्रिमंडल के सलाह पर कइल जाले। लोक सभा के बैठक दिल्ली में मौजूद संसद भवन के लोकसभा कक्ष में होले।

भारत के संबिधान के मोताबिक लोकसभा के सदस्य लोग के अधिकतम संख्या 552 एलाट कइल गइल हवे। वर्तमान में एह में 545 सीट बा जेह में 543 सीट खातिर चुनाव होला आ (2 गो सदस्य लोग राष्ट्रपति द्वारा नामित कइल जा सके लें अगर एंग्लो-इंडियन लोग के पर्याप्त प्रतिनिधित्व न होखे 104th संविधान संशोधन अधिनियम 2019 द्वारा 26/01/2020 को यह प्रावधान खत्म कर दिया गया है।) एह में से कुल 131 सीट (24.03%)अनुसूचित जाति (84) आ अनुसूचित जनजाति (47) खाती आरक्षित बा। सदन के कोरम कुल सदस्य संख्या के 10% हवे, यानी बैठक में कामकाज होखे खाती कम से कम दस प्रतिशत सदस्य लोग के मौजूद होखल जरूरी होला। लोक सभा के कार्यकाल एकरे पहिली बैठक से, अगर भंग न होखे, अधिकतम पाँच साल ले होला हालाँकि, ई अवधि क़ानून बना के बढ़ावल जा सके ला अगर इमरजेंसी लागू होखे।

## संदर्भ

श्रेणी:भारतीय संसद
भारत में सड़क

**भारतीय रोड नेटवर्क** के कुल लंबाई  से ढेर रहल (31 मार्च 2015 तक), आ एह तरीका से भारत दुनिया में सड़क के लंबाई के मामिला में अमेरिका के बाद दुसरे नंबर पर बा। प्रति बर्ग किलोमीटर जमीन के हिसाब से 1.66&nbsp;किमी सड़क के औसत वाला भारत, सड़क घनत्व के मामिला में जापान (0.91) आ अमेरिका (0.67) से बेहतर स्थिति में बा आ चीन (0.46), ब्राजील (0.18) या रूस (0.08) नियर देस सभ से कहीं बेहतर स्थिति में बाटे। हालाँकि, सडक के क्वालिटी के मामिला में इहाँ आधुनिक हाइवे से ले के पातर आ कच्ची सड़क तक बिबिध गुणवत्ता वाली सड़क बाड़ी स आ सुधार के काम जारी बा। 31 मार्च 2015 के आँकड़ा के मोताबिक, भारत में 61.05% सड़क पक्की सड़क रहली स।

## संदर्भ

श्रेणी:भारत में परिवहन
श्रेणी:सड़क परिवहन
बिंबिसार

**बिंबिसार** ( या फिर पाँचवीं सदी ईसापूर्व के अंतिम दौर में) जिनके जैन इतिहास सभ में **श्रेणिक** के नाँव से भी जानल जाला, मगध के राजा रहलें ( या c. 400 BC) आ ई हर्यक बंस के संस्थापक रहलें। इनके पिता के नाँव भट्टीय रहल। इनके द्वारा मगध राज के बिस्तार कइल गइल, खासतौर पर पूरुब में अंग प्रदेश तक ले अपना राज के बिस्तार कइले रहलें। इनके द्वारा कइल गइल एह बिस्तार के, बाद के समय में आवे वाला, मौर्य साम्राज्य, के स्थापना के आधार के रूप में देखल जाला।

बिंबिसार के सांस्कृतिक उपलब्धि खाती भी जानल जाला। ई भगवान बुद्ध के समकालीन, उनके मित्र आ संरक्षक रहलें। बौद्ध ग्रंथ सभ में बर्णित प्रसिद्ध राजगीर नाँव के शहर के स्थापना के श्रेय भी इनहीं के दिहल जाला। इनका बाद इनके बेटा अजातशत्रु गद्दी पर बइठलें।

## संदर्भ

## स्रोत ग्रंथ
* 

श्रेणी:प्राचीन भारतीय लोग
श्रेणी:बिहार के इतिहास
हर्यक बंस

**हर्यक बंस** प्राचीन भारत में मगध राज पर शासन करे वाला दुसरा बंस रहल आ बृहद्रथ बंस के बाद एह राज पर एह लोग के अधिकार भइल। एह बंस के अस्थापना करे वाला या त बिंबिसार रहलें या फिर उनके पिता भट्टिय रहलें। हालाँकि, एह बंस के ताकत बिंबिसार के समय में बढ़ल आ एही के साथ वर्तमान बिहार के इलाका के राजनीतिक ताकत भी बढ़ल।

बिंबिसार, अजातशत्रु आ उदयिन एह बंस के नामी शासक लोग रहल आ अउरी छोट-छोट राजा लोग के शासन बाद एह बंस के अंत भइल आ एकरे बाद शिशुनाग बंस मगध के सत्ता पर काबिज भइल।

## इहो देखल जाय
* मौर्य बंस

श्रेणी:मगध
श्रेणी:प्राचीन भारत
श्रेणी:बिहार के इतिहास
भरतपुर, नेपाल

**भरतपुर** नेपाल के नारायणी अंचल मे पड़े वाला चितवन जिला के एगो महानगारपालिका हा। 2068 के जनगणना अनुसार भरतपुर के जनसङखया 1,43,836 रहे जेमे से 51 % पुरुस आ 49 महिला रहे।

भरतपुर मे सब से ज्यदा थारू, **दराइ**, बोटे, गुरुङ,मगर,चेपाङ, तामाङ आ कम सङखया मे राई, लिम्वु का सथे बराल,पौडेल, अधिकारी, थापा, बोहोरा थर रहल बाहुन आ क्षेत्री जात श्रेष्ठ, प्रधान, महर्जन, साही जेसन जात के अदमि सन रहेला।

## संदर्भ

श्रेणी:नेपाल के नगरपालिका सभ
धनगढी

धनगढी कैलाली जिला के सदरमुकाम आ &nbsp;सुदुर पश्चिमाञ्चल भी हा।काठमाडौं से करिब ७५० किलोमिटर के दुरी मे रहाल इ सहर समुन्द्री सतह से कारिब १०९ मिटर के उचाइ मे बा। इहे नगर के जदिक भारत के उतर परदेस के गाैरीफन्टा के सीमा से जुटल बा।

श्रेणी:नेपाल के शहर
इटहरी

**इटहरी** नेपाल के प्रदेश संख्या 2 के सुनसरी जिला के 7 गो नगरपालिका सभ में से एगो ह। ई सुनसरी जिला के सभन से बड़ शहर आ उप-महानगरपालिका ह। ई शहर पूरबी नेपाल के मुख्य परिवहन जंक्शन पर स्थित बा। ई पूरब-पच्छिम महेंद्र राजमार्ग आ उत्तर-दक्खिन कोशी राजमार्ग के केंद्र में स्थित बा, एहि से ई एगो प्रगतिशील शहर के रूप में बा। At the time of the 2011 के जनगणना के हिसाब से एकर जनसंख्या 1,40,517 बा आ 33,794 घर-धुरी बा।

## संदर्भ

## बाहरी लिंक
* 

श्रेणी:सुनसरी जिला
श्रेणी:कोशी प्रदेश
जीवक

**जीवक** प्राचीन भारत में, मगध के राजा बिंबिसार आ उनके बाद में अजातशत्रु के समय में एगो बैद्य रहलें। इनके **जीवक कुमारभच्च** के नाँव से भी जानल जाला। ई राजा बिंबिसार आ गौतम बुद्ध के बैद रहलें।

कथा के मोताबिक जीवक के जनम के बाद जंगल में बिग दिहल गइल रहे जहाँ से बिंबिसार के बेटा अभय इनके पा गइलेन। इनके बैदकी के पढ़ाई तक्षशिला में भइल रहे। इनके बारे में एगो अउरी कहानी चलन सार हवे कि जब इनसे गुरु पुछलें कि बन में जा के कौनों अइसन पौधा ले आवऽ जवना के बैदकी खाती कौनों महत्व न होखे, तब अंत में जीवक के उत्तर रहल कि अइसन कौनों पौधा ना बाटे।

कुछ बिद्वान लोग इहो तर्क देला के जब बिंबिसार द्वारा जीवक के गौतम बुद्ध के निजी बैद बनावल गइल, बहुत सारा लोग उनसे इलाज करवावे खाती बौद्ध बन गइलें।

## संदर्भ

श्रेणी:प्राचीन भारतीय लोग
यमुना (बहुअर्थी)

**यमुना** के नीचे दिहल अरथ हो सके ला:

* **[[जमुना]]** - गंगा क साहायिका नदी।
* **[[हिंदू धर्म में यमुना|देवी यमुना]]** - यम के बहिन, सुरुज देव के बेटी, हिंदू धर्म में एगो देवी आ जमुना नदी के देवी रूप।

## इहो देखल जाय
जमुना (बहुअर्थी)
शैव मत

**शैव मत**, **शैव पंथ** भा **शैव संप्रदाय** हिंदू धर्म के एगो प्रमुख शाखा हवे। एह मत के माने वाला लोग शिव के सभसे बड़ देवता या फिर साक्षात ब्रह्म के स्वरुप माने ला। एह मत के माने वाला लोग के **शैव** कहल जाला। हिंदू धर्म के बाकी परंपरा सभ नियर, शैव परंपरा के भी कई शाखा-उपशाखा मौजूद बाड़ी जेह में शैव सिद्धांत रुपी द्वैतवादी धार्मिक बिचार से ले के योग से परभावित एकात्मवादी परंपरा ले मौजूद बा। एह संप्रदाय के परभाव क्षेत्र भी पूरा भारत में बिस्तार लिहले बा आ काश्मीर से ले के सुदूर दक्खिन भारत ले एह मत के चलन बाटे। शैव मत के माने वाला लोग वेद आ आगम ग्रंथ सभ के धर्मशास्त्र के प्रमुख स्रोत के रूप में अंकार करे ला।

शैव मत के मूल, दुसरी सदी ईसा पूर्ब के आसपास के समय के प्राचीन वैदिक परंपरा में देखल जाले, जहाँ रुद्र रुपी वैदिक देवता के पूजा के वर्णन मिले ला। प्राचीन ग्रंथ *श्वेताश्वेतरउपनिषद* में, जेकर काल पहिली सहस्राब्दी ईसा पूर्व मानल जाला, रुद्र, शिव आ माहेश्वर के जिकिर मिले ला। हालाँकि, एह ग्रंथ के शैव मत के ग्रंथ माने में बिबाद बाटे। ईसा के बाद के सुरुआती दौर में पाशुपत शैव मत के चलन साफ तौर पर देखे के मिले ला आ ई पहिला शैव मत हवे जेकरे अलग परंपरा के रूप में स्थापित होखे के परमान मिले ला। भक्तिवादी आ एकात्मवादी शैव मत सभ के चलन पहिलिये सहस्राब्दी ईसवी से चलनसार भ गइल रहे आ बाद में कई बेर कई हिंदू राजघराना सभ के धर्म के रूप में अस्थान पवलस। एकरे बाद एह मत के चलन दक्खिन-पूर्ब एशिया ले चहुँपल आ बौद्ध धरम के साथे-साथ एह मत के चलन भी इंडोनेशिया, वियतनाम आ कंबोडिया नियर देसन में बिकसित भइल आ एह देसन में हजारन गो शिव मंदिर अस्थापित कइल गइलें। वर्तमान जुग में शैव संप्रदाय हिंदू धर्म क एक ठो प्रमुख भाग बाटे।

शैव संप्रदाय के माने वाला लोग के अनुसार शिव एह सृष्टि के रचयिता, पालनहार आ बिनासक हवें; या फिर खुद आत्मन हवें जे हर जीव में बास करे ला; या फिर ब्रह्म के स्वरुप हवें। एह मत के शाक्त मत से भी काफी जुड़ाव हवे आ बहुत सारा शैव लोग सम्मिलित रूप से शिव-शक्ति के पूजा आराधना करे ला। मूल हिंदू परंपरा नियर, ई शाखा भी संत-साधू के जीवन बितावे, योग के महत्व देवे आ अपना भीतर मौजूद शिव के तलाश करे के शिक्षा देला आ ई हिंदू धर्म के सभसे बड़हन समुदाय सभ में से एक के रूप में भी स्थापित बाटे।

## संदर्भ


श्रेणी:हिंदू धर्म
श्रेणी:हिंदू संप्रदाय
ककही

240px|thumb|प्लास्टिक के ककही|alt=ककही
**ककही** भा **कंघी** एगो दाँतेदार चीज होला जे बार झारे के कामे आवे ला। बार भा केश सँवारे बदे आ रखरखाव करे खाती एह जुगति के इस्तेमाल पुराना जमाना से चलल आ रहल बा आ ई आमतौर से उपलब्ध मटेरियल लकड़ी भा प्लास्टिक से ले के कीमती मटेरियल जइसे कि हाथी दाँत भा सोना तक के हो सके ला। कई किसिम आ डिजाइन में उपलब्ध हो सके ला आ खास अलग-अलग इस्तेमाल खाती इनहन के अलग-अलग प्रकार भी मिले ला।

इतिहास में ककही के इस्तेमाल के परमान लगभग 5000 बरिस पहिले से फारस में से मिले ला।

श्रेणी:संस्कृति
श्रेणी:घरेलू जुगति
डी. डब्ल्यू. ग्रिफ़िथ

**डी.डब्ल्यू ग्रिफ़िथ** अमरीकी फिल्म निर्देशक, लेखक अउरी निर्माता रहलें। ग्रिफ़िथ के फिल्म निर्माण के आधुनिक तकनीक के जन्मदाता भी कहल जाला।
## जीवन परिचय
## फिल्म निर्माण
## गुमनामी
## मृत्युृृृ
## विरासत
## संदर्भ
पियेर पाउलो पसोलिनी

**पियेर पाउलो पसोलिनी** इतालवी फिल्म निर्देशक, लेखक, पत्रकार आ विचारक रहलें। पसोलिनी यूरोपीय सिनेमा आ साहित्य जगत में एगो जानल मानल नाव ह।

## संदर्भ

श्रेणी:1922 में जनम
श्रेणी:1975 में निधन
श्रेणी:फिलिम डाइरेक्टर
श्रेणी:इटली के लोग
फ्रांसिस फोर्ड कोपोला

**फ्रांसिस फोर्ड कोपोला** संयुक्त राज्य अमरीका के फिल्म निर्देशक, पटकथा लेखक आ फिल्म निर्माता हउवें। कोपोला हॉलीवुड में फिल्म निर्माण क नया तकनीक के साथे नया दौर के भी जनम दिहलें।
## जीवन परिचय
## फिल्म निर्माण
## सम्मान
## संदर्भ

श्रेणी:1939 में जनम